Kupino (Novosibirskan agj)

Kupino () om Venäman lidn da lidnankund Novosibirskan agjan suvipäivlaskmas. Se om Kupinon rajonan administrativine keskuz.

 Istorii 
Eländpunktan aluz om pandud vl 1886 kut Kupino-žilo (). Vl 1915 raudte ühtenzoiti žilod Transsibanke (Tatarsk-lidn), kävutihe vemha villäd. Kätihe radnikžiloks vn 1936 elokus. Žilo sai lidnan statusad vn 1944 12. päiväl vilukud.

Kupino šingotase vagonoiden kohenduzkompanijal, maidtegimel i jähižen edheotandal.

 Geografijan andmused 
Lidn sijadase rajonan keskuzpalas, 115 m ü.m.t. keskmäižel korktusel. Nell' pen't järved sijadasoiš lidnan suves.

Matkad Kazahstanan röunhasai om koumekümne kilometrad päivlaskmha orhal, Novosibirskhasai om 368 km päivnouzmha orhal, 480 km avtotedme vai raudtedme. Lähembaine lidn om Karasuk 85 km suvipäivnouzmha orhal, 96 km avtotedme vai raudtel.

Klimat om ven kontinentaline kuivahk. Keza om läm' poudonke, tal'v om hätkeline pakaižidenke. Heinkun keskmäine lämuz om +20,5 C°, vilukun −17,8 C°. Paneb sadegid 340 mm vodes.

 Tobmuz 
Kupino om lidnankundan üks'jäižeks eländpunktaks.

Lidnankundan tobmuden pämez' om sen Administracijan pämez'. Valitas lidnan nevondkundan ühtnijoid videks vodeks, jäl'geližed valičendad oliba vl 2020. Lidnan Deputatoiden nevondkundan ezimez' om Viktorija Makataeva.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 15 400 ristitud, rajonan pol', vn 2021 — 15 065 ristitud. Kaik 13 781 eläjad oli lidnas vl 2017. Kaikiš suremb lidnan ristitišt oli 23 185 eläjad vl 1959.

Ortodoksižen hristanuskondan kaks' pühäpertidKupinon pühäpertid sobory.ru-saital. Kupino — Sündun Toižetamižen pühäpert' eparhijan pravkarasuk.ru-saital.  om saudud lidnas: Luka-evangelistan i Sündun Toižetamižen jumalanpertid.

Lapsiden opendusen aluzkundad oma kuz' päivkodid, koume keskškolad (nomer 80, 105, 148), licei (nomer 2), kaks' speciališt (korrekcišt) škol-internatad (nomer 1 i 2), lapsiden sädamižen pert', čomamahtoiden škol, lapsiden da norišton sportškol. Professionaližen opendusen aluzkundad: Kupinon medicinine tehnikumKupinon medicinižen tehnikuman sait (kupino-kmt.edusite.ru).  i rajonidenkeskeine agrarine liceiKupinon rajonidenkeskeižen agrarižen licein sait (kmal.ru). .

 Homaičendad 

 Irdkosketused 
 Lidnan tobmuden sait (admkupino.nso.ru). 
 Kupinon rajonan muzejiž-memorialine kompleks (kupinomuseum.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Novosibirskan agjan lidnad
*